Etter bybrannen i hennes daværende hjemby Fredrikshald 18. juni 1826 reiste hun med sin ektemann og barneflokken på en reise omkring i Norge, hvor hun opptrådte som sangerinne, skuespillerinne og valthornist. De opptrådte blant annet i Christiania, hvor det i fru Holms repertoar var flere arier av F.L.Æ. Kunzen, som hun trolig hadde vært elev av i København. De opptrådte også blant annet i Arendal, Kristiansand, Bergen og Trondheim.